
Ministru kabineta rīkojums Nr. 345
Rīgā 2022. gada 24. maijā (prot. Nr. 28 5. §)
Grozījumi Ministru kabineta 2017. gada 27. februāra rīkojumā Nr. 95 "Par atļauju Aizsardzības ministrijai uzņemties ilgtermiņa saistības, lai nodrošinātu dalību Ziemeļatlantijas līguma organizācijas Drošības investīciju programmā"
· Izdarīt Ministru kabineta 2017. gada 27. februāra rīkojumā Nr. 95 "Par atļauju Aizsardzības ministrijai uzņemties ilgtermiņa saistības, lai nodrošinātu dalību Ziemeļatlantijas līguma organizācijas Drošības investīciju programmā" (Latvijas Vēstnesis, 2017, 44. nr.) šādus grozījumus:
· 1. Svītrot 1. punktu.
· 2. Papildināt ar 1.1 punktu šādā redakcijā:
· "1.1 Atļaut Aizsardzības ministrijai uzņemties ilgtermiņa saistības un slēgt līgumus laikposmā no 2017. līdz 2025. gadam par kopējo summu ne vairāk kā 71 milj. euro ārvalstu finanšu palīdzībai un ne vairāk kā 27 milj. euro nodokļu samaksai un projektu nacionālajam līdzfinansējumam, lai nodrošinātu Aizsardzības ministrijas dalību Ziemeļatlantijas līguma organizācijas (turpmāk – NATO) Drošības investīciju programmā (turpmāk – NSIP) atbilstoši NATO prasībām."
· 3. Izteikt 4. punktu šādā redakcijā:
· "4. Aizsardzības ministrijai normatīvajos aktos noteiktajā kārtībā sagatavot un iesniegt Finanšu ministrijā priekšlikumus apropriācijas palielināšanai kārtējā saimnieciskajā gadā un pamatbudžeta bāzes izmaiņām turpmākajiem gadiem pēc informācijas saņemšanas par NSIP projektu īstenošanas izmaksām saskaņā ar NSIP nosacījumiem atbilstoši šā rīkojuma 1.1, 2. un 3. punktam."

